Varkbedryf skiet uit op plaaslike mark | Landbou
Varkbedryf skiet uit op plaaslike mark
Die produksie van vleis in Suid-Afrika het die afgelope paar jaar heelwat verander, met veral die varkbedryf wat sterk groei binne die groeiende mark vir vleis. Die afgelope paar maande is maandeliks meer varke as skape in Suid-Afrika geslag.
Die slagsyfer van skape en lammers daal, terwyl die produksie van varkvleis bly toeneem en deur die mark opgeneem word. Verstedeliking speel ook 'n rol in die keuse van vleis. Varkvleis is die vernaamste vleisbron wêreldwyd, gevolg deur hoender-, bees- en dan skaapvleis.
Omdat die grootste deel van die bevolking betreklik arm is, sal hulle noodwendig kies om goedkoper vleissnitte te koop. Dit sal natuurlik baie tussen lande verskil.